Demir Lima

Demir Lima është profesor i asocuar në Fakultetin Ekonomik në Universitetin “Ukshin Hoti” në Prizren. Ligjëron në programin Menaxhment Ndërkombëtar dhe Administrim Biznesi në të dy nivelet: bachelor dhe master. Ai ka doktoruar në fushën e Menaxhmentit dhe ligjëron kryesisht lëndët nga fusha e biznesit dhe menaxhmentit. Dr. Demir Lima ka përvojë rreth 15-vjeçare në mësimdhënie në disa kolegje dhe universitete private dhe publike në Kosovë. Ka ligjëruar lëndët:Qeverisja Korporative, Vendimmarrja Menaxheriale, Aftësitë Mena­xheriale, Komunikimi në Biznes, Ekonomia e Tranzicionit, Integrimet Ekono­mike Evropiane, Menaxhimi i Dijes dhe Inovacioneve, Menaxhimi i Investi­meve etj.

Përveç përvojës së punës në mësimdhënie, Lima ka një përvojë të madhe edhe në aspektin profesional në fushën e qeverisjes së korporatave, pasi që për një kohë të gjatë mbi 20-vjeçare ka qenë një nga menaxherët e rëndësishëm në Postë-Telekomin e Kosovës Sh. A., i cili ka punuar në projekte vendore dhe ndërkombëtare si më poshtë: Nga viti 2019 ka punuar në Telekomin e Kosovës në pozitën drejtor i Shitjes; nga muaji prill i vitit 2018 ka punuar në Zyrën e Kryeshefit Ekzekutiv në Telekomin e Kosovës si Këshilltar për Shitje dhe Marketing i zv/KE; nga dhjetori i 2014-s deri në prill 2018 ka punuar në Departamentin e Marketingut në Telekomin e Kosovës si Këshilltar për Shitje dhe Marketing; nga dhjetori i 2009-s deri në dhjetor 2014 ka punuar drejtor i Departamentit të Marketingut në PTK Sh. A. Posta dhe Telekomi i Kosovës; nga korriku i vitit 2008 deri në dhjetor 2009 ka punuar drejtor i Shitjes dhe Distribuimit në Departamentin e Shitjes dhe Shpërndarjes në Postë-Telekomin e Kosovës; nga janari i vitit 2007 deri në korrik 2008 ka punuar menaxher i Përgjithshëm i Shitjes në Departamentin e Shitjes dhe Shpërndarjes në Postë-Telekomin e Kosovës, në vitet 2004-2007 ka qenë deputet në Kuvendin e Kosovës si dhe anëtar i Komisionit për Buxhet dhe Financa; nga shkurti i vitit 2006 deri në janar 2007 ka punuar menaxher i Zyrave Postare në Postë-Telekomin e Kosovës; në shkurt 2005-shkurt 2006 ka qenë projekt-menaxher i Zyrave Postare në Postë-Telekomin e Kosovës; në shtator 2004-shkurt 2005 u. d. menaxher regjional i Prishtinës në Postë-Telekomin e Kosovës; nga viti 2002-2004 distributor i Produkteve të Postë-Telekomit të Kosovës. Demir Lima ka kryer shumë trajnime dhe certifikime kombëtare dhe ndër­kombëtare, ndër të cilat duhen veçuar: Menaxhimi i Procedurave të Prokurimit Publik si Ekspert Ndërkombëtar për Prokurim Publik, Marketing 3.0 - Value Based Marketing Organized by MDA, Dr. Philip Kotler's , EFQM Leaders For Excellence, Leaders For Excellence, Institute For Total Quality Management - Zurich Zwitzerland, Karrierë me Kompetencë, EDUCATION FAIR, Stan­dardet Ndërkombëtare të Raportimit Financiar - Rifreskuara, IFRS Update, London Great Britain, For successfull particiation in "ITTF 2010" Fair, Information Technology Trade Fair, Panairi Ndërkombëtar International Fair ITTF, Europian Chief Marketing Officer Conference, GDI- 9. Gottlieb Duttweiler Institute - Zurich Zwitcerland, CMI Conference, Zhvillimi Tekno­logjik i Telekomunikacionit Fix dhe Mobile, Varshavë, Poloni, Certifikatë në Menaxhmentin Strategjik, Genesis (Greqi), ekspert për Planifikimin dhe Hartimin e Projekteve, specialist për menaxhimin e resurseve njerëzore, anali­zat e menaxhmentit dhe rreziku, implementimi i projekteve planifikuese, trajner i certifikuar për kujdesin ndaj konsumatorëve, Genesis (Greqi).

Po ashtu, ka publikuar mbi 30 punime shkencore të indeksuara në platformat më kredibile siç janë: Scopus, Web of Science, Ebsco, Worldcat, Doaj, Google Scholar, Scimago, Index Copernicus, Researchgate etj. Ka marrë pjesë në dhjetëra samite dhe konferenca ndërkombëtare dhe vendore në të cila ka paraqitur mbi 40 punime, abstrakte, studime rasti dhe hulumtime të ndryshme. Ka botuar librin universitar “Vendimmarrja bashkëkohore” (2014), librin uni­versitar “Investimet e kapitalit të huaj (Teoria, provat dhe zbatimi në Kosovë)” (2021). Ky është libri i tretë i tij.Gjatë viteve 2019-2021 profesor Demir Lima ka qenë senator në Senatin e Universitetit “Ukshin Hoti” në Prizren, përfaqësues nga Fakulteti Ekonomik. Po ashtu, ka qenë anëtar i Komisionit të Këshillit Shkencor të Universitetit të Prizrenit. Aktualisht ai është bartës i programit Menaxhment Ndërkombëtar si dhe është anëtar i Komisionit për Sigurimin e Cilësisë (KSC) si dhe anëtar i rregullt i Këshillit të Fakultetit Ekonomik (KFE).

Demir Lima ka qenë përfaqësues në disa grupe punuese dhe komisione brenda Fakultetit Ekonomik në UPZ që lidhen me akreditimin dhe zhvillimin e programeve studimore, ka qenë udhëheqës i komisioneve recensuese për pranimin dhe avancimin e stafit akademik, po ashtu ka qenë kryetar i komi­sionit të pranimit të studentëve në nivelin bachelor dhe master në Fakultetin Ekonomik të Universitetit “Ukshin Hoti” në Prizren. Ai ka udhëhequr me shumë sukses si mentor dhjetëra kandidatë në punimet e diplomës në nivelin bachelor dhe master. Gjithashtu, ka realizuar disa vizita studimore në disa vende të zhvilluara siç janë: Amerikë, Gjermani, Austri, Itali, Holandë, Suedi, Norvegji, Greqi, Emirate të Bashkuara Arabe (Dubai), Slloveni, Zvicër, Kroaci, Lituani, Poloni, Qipro, Turqi, Shqipëri, Maqedoni e Veriut, Mal të Zi, Kosovë etj.

Demir Lima jeton dhe vepron së bashku me familjen në Prishtinë.

## Edukimi 
## Publikimet 
#